ѽ гпс̑жѐ прест҃а́я!́рдися ко всѣ̂мъ чту́щымъ всечтс̑но́е и́мя твоѐ, и всѣ̂мъ явѝ всемо́щный покро́въ тво́й и заступле́ніе:во бл҃гоче́стіи, чистотѣ̀ и честнѣ́мъ жи́тельствѣ пребыва́ющыя до послѣ́днягѡ и́хъ сконча́нія во бл҃гости соблюдѝ:ѕлы̂я бл҃ги сотворѝ:заблу́ждшыя на пу́ть пра́вый наста́ви:вся́кому дѣ́лу бл҃го́му и сн҃у твоему̀ уго́дному споспѣшеству́й:вся́кое ѕло́е и бг҃опроти́вное начина́ніе разрушѝ:въ недоумѣ́ніи и ѕлы́хъ ѡбстоя́ніихъ су́щымъ незри́мую по́мощь и вразумле́ніе съ нб҃сѐ низпослѝ:ѿ искуше́ній, собла́знѡвъ и поги́бели сп҃сѝ, ѿ всѣ́хъ ѕлы́хъ человѣ̂къ и ѿ вра̂гъ ви́димыхъ и неви́димыхъ лю́ди твоя̂ защитѝ и сохранѝ:пла́вающымъ спла́вай:путеше́ствующымъ спутеше́ствуй:су́щымъ въ ну́ждѣ и гла́дѣ бу́ди пита́тельница:неиму́щымъ кро́ва и приста́нища бу́ди покро́въ и прибѣ́жище:наги̂мъ пода́ждь ѡдѣ́яніе, ѡби̂димымъ и непра́веднѡ гони̂мымъ заступле́ніе:клевету̀, поноше́ніе и хуле́ніе терпя́щыя незри́мѡ ѡправда́й:клеветникѝ и хули́тєли предъ̑ всѣ́ми ѡбличѝ:ѡжесточе́ннѡ вражду́ющымъ пода́ждь примире́ніе, и всѣ̂мъ на́мъ дру́гъ ко дру́гу любо́вь и ми́ръ, бл҃гоче́стіе же и здра́віе со долгоде́нствіемъ